wannaphong/clean_thaiwikipedia huggingface dataset:
# สะพานไฟ
สะพานไฟ, คัตเอาต์  หรือ ตัวตัดวงจร, เซอร์กิตเบรกเกอร์  เป็นอุปกรณ์ที่ใช้ตัดตอนแหล่งจ่ายไฟฟ้าออกจากวงจรไฟฟ้า เช่น ตัดวงจรไฟฟ้าภายในบ้านออกจากแหล่งจากไฟภายนอกเป็นต้น นอกจากทำหน้าที่เป็นสวิตซ์ไฟฟ้าเมื่อผู้ใช้สั่งการแล้ว ยังทำหน้าที่ตัดการจ่ายไฟโดยอัตโนมัติได้เมื่อมีเหตุ ไฟฟ้าลัดวงจร ไฟดูด ไฟรั่ว ไฟตก ไฟเกิน ได้แล้วแต่ความสามารถของสะพานไฟที่ใช้

  สะพานไฟแบบคันโยก  
สะพานไฟจะตัดการจ่ายไฟเมื่อมีกระแสไฟฟ้าผ่านมากเกินกว่าที่กำหนดหรือเกิดการลัดวงจรภายในวงจรไฟฟ้า โดยใช้ฟิวส์ที่ติดดยู่ในสะพานไฟ เป็นตัวตัดวงจรไฟฟ้า โดยสะพานไฟมีส่วนประกอบหลัก คือ
 คันโยก สำหรับเปิด-ปิดวงจรไฟฟ้า
 ฟิวส์
 ฉนวนกระเบื้อง เป็นฉนวนไว้ป้องกันกระแสใหลผ่านในส่วนที่มีฟิวส์ติดอยู่ (ส่วนนี้จะติดกับผนัง)
 ฉนวนพลาสติก (ฝาครอบ)
 สายไฟ
 แผ่นทองแดง สำหรับเป็นตัวนำไฟฟ้าเข้าสู่ตัวบ้าน และเป็นขั้วระหว่างคันโยกกับตัวนำไฟฟ้าที่ส่งเข้าสู่บ้าน

 แอร์เซอร์กิตเบรกเกอร์ 
แอร์เซอร์กิตเบรกเกอร์ (Air Circuit Breaker) เป็นอุปกรณ์เปิด-ปิดวงจรไฟฟ้า และป้องกันกระแสไฟฟ้า เพื่อจำกัดกระแสไฟฟ้าไม่ให้ไหลผ่านตัวมันเกินพิกัด โดยทั่วไปจะใช้เป็นตัวหลัก (Main) สำหรับป้องกันกระแสไฟฟ้าเกิน (Over Current) กระแสไฟฟ้าลัดวงจร (Short Circuit) เมื่อเกิดความผิดปรกติของวงจรมันจะทำหน้าที่ปลดวงจร (Open Circuit) โดยอัตโนมัติ และสามารถเปิดใช้งานใหม่ได้เมื่อวงจรไฟฟ้าเป็นปรกติ แอร์เซอร์กิตเบรกเกอร์นำไปใช้ในอาคาร สถานที่ที่มีการใช้กำลังไฟฟ้ามาก ๆ เช่นโรงงานอุตสาหกรรม โรงแรม โรงพยาบาล อาคารพาณิชย์ขนาดใหญ่ อาคารสูง มีขนาดตามพิกัด เช่น 800, 1000, 1250, 1600, 2000, 2500, 3200, 4000 แอมแปร์ เป็นต้น นอกจากนี้ แอร์เซอร์กิตเบรกเกอร์จะต้องสามารถทนกระแสฉับพลัน (Interrupting Current) มีหน่วยเป็น กิโล-แอมแปร์ (Kilo-Ampere) หรือ KA. ซึ่งเป็นตัวกำหนดพิกัดของแอร์เซอร์กิตเบรกเกอร์อีกค่าหนึ่งด้วย เช่น 42,65,100 กิโล-แอมแปร์ (1 Kilo-Ampere = 1000 Ampere)
# มุขทางเข้า
มุขทางเข้า  คือส่วนประกอบของสิ่งก่อสร้างที่เป็นส่วนที่ปกคลุมทางเข้าไปในตัวสิ่งก่อสร้าง ตัวส่วนประกอบจะอยู่ภายนอกผนังของตัวสิ่งก่อสร้างหลักที่อาจจะล้อมรอบด้วยฉาก ระแนงสาน หน้าต่างกว้าง หรือกำแพงที่บางเบาทีก็จะยื่นออกมาจากตัวสิ่งก่อสร้าง

ลักษณะการสร้างมุขทางเข้าก็มีด้วยกันหลายแบบที่ขึ้นอยู่กับลักษณะของการก่อสร้างของแต่ละสมัยและของแต่ละท้องถิ่น จุดประสงค์ของการมีมุขทางเข้าก็เพื่อให้มีบริเวณให้ผู้ที่จะเข้าไปในตัวสิ่งก่อสร้างได้มีที่หยุดพักก่อนที่จะเข้าไปในอาคารหรือใช้หลบแดดหลบฝน แต่บางครั้งมุขทางเข้าก็อาจจะมีขนาดใหญ่ เช่น ระเบียงคลุม (Verandah) ที่มักจะที่อาจจะแล่นตลอดแนวด้านหน้าหรือด้านข้างของตัวสิ่งก่อสร้างหลักก็ได้
# แผนปฏิบัติการทางทหาร
แผนปฏิบัติการทางทหาร (หรือในสมัยก่อนสงครามโลกครั้งที่สอง เรียกว่า war plan) เป็นแผนการอย่างเป็นทางการของกองกำลังทางทหาร ในการดำเนินการตามปฏิบัติการทางทหาร ซึ่งร่างขึ้นจากผู้บัญชาการในกระบวนการปฏิบัติการรบ เพื่อบรรลุวัตถุประสงค์ทั้งก่อนหน้าหรือระหว่างความขัดแย้งที่เกิดขึ้น แผนปฏิบัติการทางทหารมักจะคล้อยตามกับหลักนิยมทางทหารของกองกำลังนั้น ๆ เสมอ

แผนปฏิบัติการทางทหารมักจะถูกปกปิดไว้โดยชื่อรหัส
# กระบวนการปฏิบัติการรบ
กระบวนการปฏิบัติการรบ  คือ กระบวนการซึ่งได้รับการปฏิบัติโดยกองกำลังติดอาวุธระหว่างการทัพ ปฏิบัติการทางทหาร ยุทธการ และยุทธนาการ เพื่อกำหนดวัตถุประสงค์ ทิศทางของการรบ และการประเมินกระบวนการของแผนปฏิบัติการทางทหาร

รูปแบบพื้นฐานของกระบวนการปฏิบัติการรบประกอบด้วยห้าระยะ ซึ่งมุ่งไปยังการบรรลุเป้าหมายและวัตถุประสงค์ การจัดสรรกองกำลังที่เหมาะสมเพื่อความสำเร็จของยุทธนาการนั้น การตัดสินใจที่มีต่อหลักนิยมทางทหาร การดำเนินการตามแผนการที่วางเอาไว้ระหว่างยุทธการ และการประเมินข่าวกรองภายหลังการรบถึงความสำเร็จหรือความล้มเหลวของแผนปฏิบัติการดังกล่าว
# ศิลปะทรงกลม
__NOTOC__

thumb|280px|ประติมากรรมภาพนูนทอนโดโดยอันเดรอา เดลลา รอบเบีย (Andrea della Robbia) ที่หน้าโรงพยาบาลที่พิสโตเอีย
thumb|280px|จิตรกรรมทรงกลม “พระแม่มารีถือผลทับทิม” โดย ซานโดร บอตติเชลลี, ราว ค.ศ. 1487 (หอศิลป์อุฟฟิซิ)
ศิลปะทรงกลม  เป็นคำที่ใช้ในสมัยฟื้นฟูศิลปะวิทยาที่หมายถึงจิตรกรรมหรือประติมากรรมที่เป็นทรงกลม เป็นคำที่มาจากภาษาอิตาลีว่า “rotondo” ที่แปลว่า “กลม” คำนี้มักจะไม่ใช้กับภาพเขียนขนาดเล็กที่มีลักษณะกลมแต่มักจะใช้กับภาพเขียนที่มีขนาดเส้นผ่าศูนย์กลางกว่าสองฟุตขึ้นไป ฉะนั้นจึงไม่รวมจุลจิตรกรรมภาพเหมือน (portrait miniature) แต่สำหรับประติมากรรมแล้วคำนี้ยืดหยุ่นกว่า

ศิลปินสร้างงานลักษณะนี้มาตั้งแต่สมัยกรีกโบราณ จิตรกรรมทรงกลมมักจะเขียนบนแจกันเครื่องปั้นดินเผาของกรีกจากสมัยที่เรียกว่าทอนดี และภายในก้นชามไวน์ก้นตื้นที่เรียกว่าคิลิกซ์ (Kylix) ที่เป็นทรงกลมอยู่แล้ว ศิลปะลักษณะมาฟื้นฟูทำกันอีกครั้งในคริสต์ศตวรรษที่ 15 และ 16 โดยเฉพาะในอิตาลี แต่ตั้งแต่นั้นมาความนิยมก็ลดถอยลง แต่ในภาพเขียน “ทัศน์สุดท้ายของอังกฤษ” (The Last of England) โดยจิตรกรชาวอังกฤษฟอร์ด แมดด็อกซ บราวน์ (Ford Madox Brown) ในปี ค.ศ. 1855 ก็เป็นลักษณะนี้โดยบราวน์เน้นความกลมด้วยราวเชือกรอบบุคคลในภาพ

ฉากหลังของศิลปะทรงกลมมักจะไม่ใช่สิ่งสำคัญหรือบางครั้งก็ละเว้นไปเลย ในจิตรกรรมทรงกลมมักจะมองเห็นฉากหลังและในประติมากรรมภาพนูนฉากหลังจะหายไป อันเดรอา เดลลา รอบเบียและศิลปินในครอบครัวเดียวกันสร้างงานประติมากรรมดินเผาเคลือบที่เรียกว่า “ทอนดี” ที่มักจะมีกรอบเป็นมาลัยใบไม้และผลไม้ที่ตั้งใจไว้ใช้ตกแต่งผนังสตัคโค บนตัวตึกโอสเปดาเลเดกลิอินโนเชนติ (Ospedale degli Innocenti) ในฟลอเรนซ์ที่สร้างโดยฟีลิปโป บรูเนลเลสกี เดลลา รอบเบียก็สร้างงานประติมากรรมทรงกลมเป็นภาพเด็กบนฉากหลังที่เป็นสีน้ำเงินสำหรับตกแต่งในช่องโค้งสแปนเดรลซึ่งเป็นช่องสามเหลี่ยมระหว่างซุ้มโค้งด้านหน้า
 
ในคริสต์ศตวรรษที่ 16 การเขียนภาพตกแต่งลักษณะที่เรียกว่า “istoriato” สำหรับเครื่องเคลือบดีบุกมายอลิคา (Maiolica) ใช้กับการตกแต่งชิ้นที่มีลักษณะกลม

นอกจากนั้นแล้วลักษณะกลมก็ยังใช้ในการออกแบบองค์ประกอบทางสถาปัตยกรรมตั้งแต่ยุคฟื้นฟูศิลปวิทยา ที่อาจจะใช้ประกอบการตกแต่งหน้าบันที่เป็นโค้งที่มานิยมกันในคริสต์ศตวรรษที่ 15

ศิลปะทรงกลมมาเป็นที่นิยมกันในคริสต์ศตวรรษที่ 15 ในฟลอเรนซ์ เช่น ในงานเขียนหลายชิ้นโดยซานโดร บอตติเชลลี ไมเคิล แอนเจโลใช้ศิลปะทรงกลมเป็นองค์ประกอบในงานหลายชิ้นทั้งในงานจิตรกรรมและประติมากรรม ที่รวมทั้งภาพ “ครอบครัวพระเยซูกับนักบุญจอห์นแบ็พทิสต์” และภาพที่มีชื่อเสียง “พระแม่มารีในกรอบกลม” (Doni Tondo) ที่หอศิลป์อุฟฟิซิMichelangelo, The Doni Tondo . ศิลปินอื่นที่ใช้ทรงกลมในการสร้างงานศิลปะผู้อื่นก็ได้แก่ราฟาเอล, บรอนซิโน , ฟราอันเจลิโค และจาโคโป ปอนตอร์โม

ระเบียงภาพ
# การติดพัน
การติดพัน, การเข้าปะทะ, การเข้าโจมตี หรือการรบปะทะ  หมายถึง การสู้รบระหว่างกองกำลังสองฝ่าย โดยกองกำลังของทั้งสองฝ่ายจะต้องมีขนาดใหญ่กว่ากองร้อย แต่มีขนาดเล็กกว่ากองพล ซึ่งได้รับมอบหมายหรือดำเนินการตามภารกิจ การติดพันเริ่มต้นขึ้นเมื่อฝ่ายโจมตีเริ่มต้นการสู้รบเพื่อดำเนินการตามวัตถุประสงค์ของตน และจะสิ้นสุดเมื่อฝ่ายโจมตีประสบความสำเร็จ หรือล้มเลิกความพยายามในการบรรลุเป้าหมาย หรือเมื่อฝ่ายใดฝ่ายหนึ่งหรือทั้งสองฝ่ายได้รับกำลังเสริมที่เหมาะสม ซึ่งจะเป็นการเริ่มต้นการติดพันครั้งใหม่ต่อไปp.65, Dupuy

การติดพันมักจะเป็นส่วนหนึ่งของยุทธการ โดยปกติแล้ว การติดพันจะกินเวลาไม่เกิน 1-2 วัน หรือแม้กระทั่งไม่กี่ชั่วโมง และมีน้อยครั้งที่จะใช้เวลานานเกินกว่า 5 วันp.67, Simpkin ในการรบระดับดังกล่าว ขอบเขตอาวุธทางยุทธวิธีและระบบการสนับสนุนจึงมีความสำคัญมากต่อกำลังพลและผู้บังคับบัญชาของแต่ละฝ่ายมากpp.65-66, Dupuy
# อัลวินกับสหายชิพมังค์
อัลวินกับสหายชิพมังค์ เป็นนักร้องกลุ่ม ในช่วงคริสต์ทศวรรษ 1950 มีสมาชิก 3 ตัว เป็นชิปมังก์ (โดยใช้เครื่องอัดแผ่นเสียง แล้วเร่งเสียงให้เป็นเสียงชิปมังก์) และเคยทำเป็นการ์ตูนที่ฉายในประเทศไทย ฉายทางช่อง 3 ช่วงปี พ.ศ. 2536–37

 ประวัติ 
รอส แบ็กดาสาเรียน จูเนียร์ เป็นผู้กำเนิดอัลวินกับสหายชิพมังค์

ในปี 1958 รอส เหลือเงินในธนาคารเพียง 200 ดอลลาร์ เขาเอาเงินนั้นไปซื้อเครื่องอัดเสียง และสิ่งที่เครื่องอัดเสียงในยุคนั้นทำได้ คือสามารถเร่งความเร็ว แล้วเขาอัดเสียงในเครื่อง เลยเป็นต้นกำเนิดเสียงของชิปมังค์ ในปีเดียวกันเขาคิดว่าจะใช้สัตว์ตัวอะไรร้องเพลง ขณะที่คิดอยู่นั้นได้เห็นชิปมังค์อยู่กลางถนน เขาจะขับรถผ่านไป ด้วยความกล้าเลยคิดที่จะใช้ชิปมังค์เป็นนักร้อง

 ที่มาของชื่อตัวละคร 
ที่มาโดยการใช้ชื่อของบุคลากรของค่ายเพลงลิเบอร์ตีเรเคิดส์ที่ได้เซ็นสัญญา

 แอลวิน เบ็นเน็ต (ผู้บริหาร) กลายเป็น แอลวิน 
 ไซมอน วารอนเกอร์ (ผู้ก่อตั้งและเจ้าของค่ายเพลง) กลายเป็น ไซมอน  
 ทีโอดอร์ คีป (หัวหน้าวิศวกร) กลายเป็น  ทีโอดอร์

 อัลบั้ม 

 พ.ศ. 2502 Let's All Sing with The Chipmunks
 พ.ศ. 2503 Sing Again with The Chipmunks
 พ.ศ. 2503 Around the World with The Chipmunks
 พ.ศ. 2504 The Alvin Show
 พ.ศ. 2505 The Chipmunk Songbook
 พ.ศ. 2505 Christmas with the Chipmunks
 พ.ศ. 2506 Christmas with the Chipmunks, Vol. 2
 พ.ศ. 2507 The Chipmunks Sing The Beatles Hits
 พ.ศ. 2508 The Chipmunks Sing with Children
 พ.ศ. 2508 Chipmunks à Go-Go
 พ.ศ. 2511 The Chipmunks see Doctor Dolittle
 พ.ศ. 2512 The Chipmunks Go to the Movies
 พ.ศ. 2518 The Very Best of The Chipmunks
 พ.ศ. 2523 Chipmunk Punk
 พ.ศ. 2524 Urban Chipmunk
 พ.ศ. 2524  A Chipmunk Christmas
 พ.ศ. 2525 Chipmunk Rock
 พ.ศ. 2525 The Chipmunks Go Hollywood
 พ.ศ. 2527 Songs from Our TV Shows
 พ.ศ. 2530 The Chipmunk Adventure
 พ.ศ. 2531 Solid Gold Chipmunks: 30th Anniversary Collection
 พ.ศ. 2531 The Chipmunks and The Chipettes: Born to Rock
 พ.ศ. 2533 Rockin' Through the Decades
 พ.ศ. 2534 The Chipmunks Rock the House
 พ.ศ. 2535 Chipmunks in Low Places
 พ.ศ. 2535 Greatest Hits
 พ.ศ. 2536 The Alternative Alvin
 พ.ศ. 2536 Alvin's Christmas Carol
 พ.ศ. 2536 Sing-Alongs
 พ.ศ. 2537 Here's Looking at Me!
 พ.ศ. 2538 Alvin's Daydreams
 พ.ศ. 2538 Chipmunk Celebration
 พ.ศ. 2538 Easter Chipmunk
 พ.ศ. 2538 When You Wish Upon a Chipmunk
 พ.ศ. 2538 A Very Merry Chipmunk
 พ.ศ. 2538 The Very Best of The Chipmunks
 พ.ศ. 2539 Club Chipmunk: The Dance Mixes
 พ.ศ. 2541 The A-Files: Alien Songs
 พ.ศ. 2542 Greatest Hits: Still Squeaky After All These Years
 พ.ศ. 2542 The Chipmunks' Greatest Christmas Hits 
 พ.ศ. 2546 Merry Christmas from the Chipmunks
 พ.ศ. 2547 Little Alvin and the Mini-Munks
 พ.ศ. 2550 Greatest Hits: Still Squeaky After All These Years (ผลิตใหม่)
 พ.ศ. 2550 Alvin and the Chipmunks: Original Motion Picture Soundtrack
 พ.ศ. 2551 Christmas with The Chipmunks (ผลิตใหม่)
 พ.ศ. 2551 Alvin and the Chipmunks: Undeniable

 ภาพยนตร์ 

 พ.ศ. 2530 The Chipmunk Adventure
 พ.ศ. 2542 Alvin and the Chipmunks Meet Frankenstein
 พ.ศ. 2543 Alvin and the Chipmunks Meet the Wolfman
 พ.ศ. 2548 Little Alvin and the Mini-Munks
 พ.ศ. 2550 อัลวินกับสหายชิพมังค์จอมซน
 พ.ศ. 2552 อัลวินกับสหายชิพมังค์จอมซน 2
 พ.ศ. 2554 อัลวินกับสหายชิพมังค์จอมซน 3
# นิโคลัส เพฟเนอร์
นิโคลัส เพฟเนอร์ หรือ นิโคลัส เบิร์นฮาร์ด ลีออน เพฟเนอร์Penguin.co.uk: Nikolaus Pevsner   (30 มกราคม ค.ศ. 1902 – 18 สิงหาคม ค.ศ. 1983) นิโคลัส เพฟเนอร์เป็นนักวิชาการและนักประวัติศาสตร์ศิลปะชาวอังกฤษที่เกิดในเยอรมนี เพฟเนอร์มีความเชี่ยวชาญโดยเฉพาะที่เกี่ยวกับประวัติศาสตร์ของสถาปัตยกรรม งานชิ้นสำคัญที่สุดและเป็นที่รู้จักกันมากที่สุดคืองานเขียน “คู่มือสถาปัตยกรรมของเพฟเนอร์” (The Pevsner Architectural Guides) รวมทั้งหมด 46 เล่มที่เขียนและพิมพ์ระหว่างปี ค.ศ. 1951 ถึงปี ค.ศ. 1974 ที่เป็นงานเขียนที่มีเนื้อหาครอบคลุมสถาปัตยกรรมของหมู่เกาะบริติช
 
 อ้างอิง 

 ข้อมูลเพิ่มเติม  
 สถาปัตยกรรม
# การทอดไมตรี
การทอดไมตรี  เป็นคำที่ใช้ในวิชาความสัมพันธ์ระหว่างประเทศ มีรากศัพท์มาจากภาษาฝรั่งเศสว่า rapprocher หมายถึง "การนำมาร่วมกัน" เป็นการฟื้นสัมพันธไมตรีระหว่างสองประเทศ ในทางด้านการเมืองแล้ว การทอดไมตรีเป็นการผสมร่วมกันของความแตกต่างในปัจจัยทางการเมือง ยกตัวอย่างเช่น การทอดไมตรีระหว่างสหรัฐอเมริกา ในสมัยประธานาธิบดี ริชาร์ด นิกสัน กับสาธารณรัฐประชาชนจีน นับตั้งแต่ ค.ศ. 1972 เป็นต้นมา
# โรงเรียนเชียงดาววิทยาคม
โรงเรียนเชียงดาววิทยาคม ถือเป็นโรงเรียนแรกใน อ.เชียงดาว ที่ทำการเปิดสอนในระดับชั้น ม.1-ม.6 เดิมใช้อาคารเรียนของโรงเรียนบ้านเชียงดาว เป็นที่ทำการสอน ในช่วงแรกนั้น โรงเรียนได้เปิด เฉพาะชั้น ม.1-ม.3 เท่านั้น ต่อมาทางโรงเรียนจึงได้ขอสงวนที่ไว้ 165 ไร่เพื่อสร้างอาคารไม้ 2 ชั้น 4 ห้องเรียน บ้านพักครู 1 หลังต่อมาในปี พ.ศ. 2528 ทางโรงเรียนก็ได้รับเงินงบประมาณเพื่อมาสร้างอาคารเรียนอีก 1 หลัง เพื่อเตรียมเปิดสอนระดับ ม.ปลาย ผู้อำนวยการคนปัจจุบันคือ ดร.ธาราทิพย์ วงษ์บรรณะ

ทางโรงเรียนเชียงดาววิทยาคมได้แบ่งนักเรียนออกเป็นคณะสีต่างๆได้แก่ คณะสีนนทรี คณะสีศรีตรัง คณะสีกระดังงา คณะสีกาสะลอง คณะสีทองกวาว 

 แผนการเรียน 
ในปี พ.ศ. 2532 ทางกรมสามัญศึกษา กระทรวงศึกษาธิการ ได้อนุมัติให้ทาง ร.ร. เปิดรับสมัครนักเรียนระดับ ม.ปลาย โดยทางโรงเรียนได้เปิดแผนการเรียนดังต่อไปนี้
 แผนการเรียน วิทยาศาสตร์-คณิตศาสตร์
 แผนการเรียน ศิลปศาสตร์-คณิตศาสตร์
 แผนการเรียน ศิลปศาสตร์-วิชาทั่วไป
ซึ่งจะแบ่งห้องเรียนได้ตามนี้
 แผนการเรียน วิทยาศาสตร์-คณิตศาสตร์
 แผนการเรียน ศิลปศาสตร์-คณิตศาสตร์
 แผนการเรียน ศิลปศาสตร์-วิชาทั่วไป

ในปี พ.ศ. 2548 ทางโรงเรียนได้มีศูนย์การเรียนรู้คอมพิวเตอร์และอินเทอร์เน็ต และยังได้ปรับพื้นที่ป่าหลังโรงเรียน 90 ไร่ให้เป็นแหล่งเรียนรู้ธรรมชาติและบูรนาการ ทุกกลุมสาระการเรียนรู้ 

เมื่อเดือนเมษายน พ.ศ. 2552 ทางโรงเรียนได้มีการปรับปรุงอาคารทใหม่เกือบทั้งหมดได้แก่ การติดตั้งแอร์ในห้องคอมพิวเตอร์,การติดพัดลมห้องละ 4 ตัวทุกอาคาร,การทาสีอาคารรัตนรักษ์,ปรับปรุง,ทาสีอาคารชั่วคราวให้มีสภาพที่ดีขึ้น
# ไปรโตริอานี
ไปรโตริอานี  เป็นกองทหารที่ทำหน้าที่เป็นองครักษ์ประจำพระองค์ของจักรพรรดิแห่งจักรวรรดิโรมัน ก่อนหน้านั้นเป็นตำแหน่งที่ใช้สำหรับองครักษ์ของจอมพลโรมัน ที่เริ่มอย่างน้อยก็ตั้งแต่ตระกูลสกีปิโอ  ขึ้นมามีอำนาจราว 275 ก่อนคริสต์ศักราช จักรพรรดิคอนสตันไทน์ที่ 1 ทรงมายุบเลิกในคริสต์ศตวรรษที่ 4

 ประวัติ 
คำว่า ไปรโตริอานี (, กององครักษ์) และ ไปรโตริอานุส (, องครักษ์แต่ละนาย) แผลงมาจากคำว่า  ซึ่งแปลว่า เต็นท์ของไปรตอร์หรือแม่ทัพ  แห่งกองทัพโรมันในสมรภูมิ การได้รับเลือกมาเป็นไปรโตริอานุสถือว่าเป็นตำแหน่งอันมีเกียรติ นายพลโรมันมักจะเลือกองครักษ์มาจากผู้ที่มีหน้าที่รักษาความปลอดภัยของเต็นท์บัญชาการที่มาจากทั้งทหารม้าและทหารราบ ต่อมาก็เรียกกองกำลังนี้ว่า "กองไปรโตริอานุส"  บุคคลสำคัญ ๆ ของโรมันที่เคยทำหน้าที่ในไปรโตริอานีมาก่อนได้แก่ จูเลียส ซีซาร์, มาร์ก แอนโทนี และจักรพรรดิเอากุสตุส
# วิกฤตการณ์คริสต์ศตวรรษที่ 3
วิกฤติการณ์คริสต์ศตวรรษที่ 3 (,) หรือ อนาธิปไตยทางทหาร  หรือ วิกฤติการณ์จักรวรรดิ (ค.ศ. 235–284) เป็นช่วงระยะเวลาที่จักรวรรดิโรมันประสบวิกฤติการณ์ที่แทบจะนำความสิ้นสุดมาสู่จักรวรรดิจากปัญหาหลายอย่างรวมกันที่รวมทั้งการรุกรานของศัตรู, สงครามกลางเมือง, โรคระบาด, และความตกต่ำทางเศรษฐกิจ วิกฤติการณ์เริ่มด้วยการลอบสังหารของจักรพรรดิอเล็กซานเดอร์ เซเวรัสRoman-emperors.org: Alexander Severus (A.D. 222-235) โดยทหารของพระองค์เองที่เป็นจุดเริ่มต้นของห้าสิบปีของความปั่นป่วนที่ในระหว่างนั้นก็มีผู้อ้างตนเป็นจักรพรรดิถึง 20 ถึง 25 คน ส่วนใหญ่แล้วก็เป็นนายพลผู้มีชื่อเสียงของกองทัพโรมันที่เข้ายึดอำนาจทั้งหมดหรือบางส่วนของจักรวรรดิ เมื่อมาถึงปี ค.ศ. 258 ถึงปี ค.ศ. 260 จักรวรรดิโรมันก็แบ่งออกเป็นสามส่วน: จักรวรรดิกอล ที่รวมทั้งจังหวัดโรมันแห่งกอล, บริเตน และฮิสปาเนีย (Hispania); และจักรวรรดิพาลไมรีน ที่รวมทั้งจังหวัดทางตะวันออกของซีเรีย, ปาเลสไตน์ และเอกิบตัส (Aegyptus) สองจักรวรรดิแยกตัวออกจากจักรวรรดิโรมันที่มีศูนย์กลางอยู่ในอิตาลี วิกฤติการณ์ยุติลงด้วยการขึ้นครองราชย์ของจักรพรรดิไดโอคลีเชียน
# ทูบีคัมวัน
"ทูบีคัมวัน"  เป็นเพลงป็อปของกลุ่มศิลปินป็อปชาวอังกฤษ สไปซ์เกิลส์ เป็นซิงเกิลที่ 3 จากผลงานอัลบั้มเปิดตัวที่ชื่อ Spice ถือเป็นซิงเกิลบัลลาดซิงเกิลแรกของวง ที่ต่างจากเพลงก่อน โดยจะมีจังหวะเป็นอัป-เทมโป และแดนซ์ เป็นหลัก

"ทูบีคัมวัน" เป็นซิงเกิลอันดับ 1 เพลงที่ 3 ติดต่อกันของวงและเป็นซิงเกิลที่มียอดขายเกินล้านในสหราชอาณาจักร ออกวางขายเมื่อเดือนธันวาคม ค.ศ. 1996 และอยู่อันดับ 1 ยาวนาน 3 สัปดาห์ มียอดขายในระดับแผ่นเสียงทองคำขาวโดยการยืนยันของ British Phonographic Industry ส่วนในสหรัฐอเมริกา ซิงเกิลออกขายเดือนกรกฎาคม 1997 ติดอันดับสูงสุดที่อันดับ 4Artist Chart History (ถือเป็นซิงเกิลท็อปไฟฟ์ ซิงเกิลที่ 3 ของวง) และขายได้ในระดับแผ่นเสียงทองคำ จากการยืนยันของอาร์ไอเอเอ และถือเป็นซิงเกิลหนึ่งที่ประสบความสำเร็จที่สุดของวง โดยเข้าชาร์ทในสัปดาห์แรกก็เข้าสู่ท็อปเท็นเลย
# วังแก้ว
วังแก้ว หรือ วังกระจก (, เดอะ คริสตัล พาเลซ) เป็นสิ่งก่อสร้างที่สร้างด้วยเหล็กหล่อ (Cast iron) และกระจกที่เดิมสร้างขึ้นที่ไฮด์พาร์คในกรุงลอนดอนในอังกฤษเพื่อใช้เป็นสถานที่สำหรับการแสดงนิทรรศการครั้งยิ่งใหญ่ (The Great Exhibition) ของปี ค.ศ. 1851 ภายในมีผู้ร่วมเข้าแสดงจากทั่วโลกถึง 14,000 องค์การในเนื้อที่ทั้งหมด 92,000 ตารางเมตร ที่เป็นการแสดงสิ่งต่าง ๆ ที่แสดงถึงความก้าวหน้าล่าสุดทางเทคโนโลยีที่เกิดขึ้นระหว่างการปฏิวัติอุตสาหกรรม วังแก้วออกแบบโดยสถาปนิกโจเซฟ แพกซ์ตัน ตัวสิ่งก่อสร้างยาว 564 เมตร และสูง 33 เมตร ถือเป็นสิ่งก่อสร้างมุงแก้วที่ใหญ่ที่สุดในประวัติศาสตร์

หลังจากงานนิทรรศการแล้ววังแก้วก็ถูกย้ายไปสร้างในสวนสาธารณใหม่ในย่านผู้มีฐานะดีของกรุงลอนดอนที่เรียกว่าไซเด็นแนมฮิลล์ (Sydenham Hill) ที่ยังไม่เปลี่ยนแปลงไปเท่าใดนักตั้งแต่สมัยวิคตอเรีย วังแก้วได้รับการขยายและตั้งอยู่ที่นั่นระหว่างปี ค.ศ. 1854 จนถึงปี ค.ศ. 1936 เมื่อถูกทำลายลงในเพลิงไหม้ คำว่า “Crystal Palace” เป็นคำที่คิดขึ้นอย่างเยาะ ๆ โดยนิตยสารเสียดสี “พันช์”The 1850-11-02 Punch issue is credited with bestowing the "Crystal Palace" name on the design by  (And .) Punch had originally sided with The Times against the Exhibition committee's own proposal of a fixed brick structure, but featured the Crystal Palace heavily throughout 1851 (for example in  included the article "Travels into the Interior of the Crystal Palace" of February 1851). Any earlier name has been lost, according to . ที่ต่อมาใช้เรียกบริเวณทางใต้ของลอนดอน (คริสตัลพาเลซ) และอุทยานรอบบริเวณนั้น

275px|thumb|วังแก้วขณะถูกไฟไหม้

วันที่ 30 พฤศจิกายน 1936 ภายในไม่กี่ชั่วโมง วังแก้วถูกไฟไหม้เสียหายจนย่อยยับ แสงไฟที่เผาวังแก้วนั้นสามารถมองเห็นได้ถึงจากแปดมณฑล   ขณะนั้น เซอร์ เฮนรี บัคแลนด์ ผู้จัดการทั่วไปของวังแก้วกำลังเดินตรวจตรากับสุนัขและลูกสาวของเขา ต่อมาพวกเขาสังเกตเห็นเปลวไฟสีแดงเรืองแสงอยู่ภายใน ภายในนั้นเองเขาพบสองพนักงานดับเพลิงกำลังดับเพลิงย่อม ๆ บริเวณส่วนสำนักงาน การระเบิดเกิดขึ้นในห้องรับฝากของสุภาพสตรี  December 1st – On this day in history in 1936, the Crystal Palace burned down ซึ่งไฟนั้นลุกโชนอย่างรุนแรงมาก โทรศัพท์แจ้งเหตุเพลิงไหม้ลงบันทึกครั้งแรกเวลา 19:59 น. ประมาณการว่าหน่วยดับเพลิงมาถึงที่เกิดเหตุหลังจากนั้น 4 นาที แต่ก็สายเกินไป ต่อมาแม้ว่าจะมีเครื่องดับเพลิงกว่า 89 ตัว และพนักงานดับเพลิงร่วม 400 ชีวิต มาถึงสถานที่เกิดเหตุแต่ก็ไม่สามารถที่จะดับไฟลงได้ บัคแลนด์กล่าวว่า "ในไม่กี่ชั่วโมงเราได้เห็นจุดจบของเดอะคริสตัลพาเลซ มันจะยังอยู่ในความทรงจำไม่เพียงแต่คนอังกฤษ แต่จากโลกทั้งโลก" ในขณะนั้นเอง มีประชาชนนับแสนคนเดินทางมาที่ไซเด็นแนมฮิลล์เพื่อชมแสงไฟที่กำลังแผดเผาวังแก้ว ในหมู่คนเหล่านั้น เซอร์ วินสตัน เชอร์ชิลล์ อดีตสมาชิกรัฐสภาอังกฤษกล่าวว่า "นี่คือจุดจบของยุค" (Quotations from Yorath's original Radio Times article.)
# จักรพรรดิการากัลลา
จักรพรรดิคาราคัลลา หรือ ลูชิอัส เซ็พติมิอัส บัสซิอานัส Roman-emperors.org: Caracalla (211-217 A.D.)   (4 เมษายน ค.ศ. 188 – 8 เมษายน ค.ศ. 217) คาราคัลลาเป็นจักรพรรดิแห่งจักรวรรดิโรมันของราชวงศ์เซเวอรัน คาราคัลลาทรงเป็นจักรพรรดิร่วมกับพระราชบิดาจักรพรรดิเซ็พติมิอัส เซเวอรัสระหว่าง ค.ศ. 198 ถึงปี ค.ศ. 209 ต่อมาในปี ค.ศ. 209 ถึงวันที่ 4 กุมภาพันธ์ ค.ศ. 211 คาราคัลลาก็ทรงปกครองร่วมกับเซ็พติมิอัส เซเวอรัสและแกตา หลังจากนั้นระหว่างเดือนธันวาคม ค.ศ. 211 ถึงวันที่ 8 เมษายน ค.ศ. 217"Caracalla" The New Zealand Oxford Dictionary. Tony Deverson. Oxford University Press 2004. Oxford Reference Online. Oxford University Press. คาราคัลลาก็ทรงปกครองด้วยพระองค์เอง
# จักรพรรดิดีดิอุส ยูลิอานุส
จักรพรรดิดีดิอุส ยูลิอานุส หรือ มาร์คัส ดีดิอุส เซเอวรัส ยูลิอานุส Roman-emperors.org: Didius Julianus (193 A.D.) (2 กุมภาพันธ์ ค.ศ. 137 – 1 มิถุนายน ค.ศ. 193) ดีดิอุส ยูลิอานุสเป็นจักรพรรดิแห่งจักรวรรดิโรมันต่อจากจักรพรรดิแปร์ตินักส์ ระหว่างวันที่ 28 มีนาคม ค.ศ. 193 จนเสด็จสวรรคตเมื่อวันที่ 1 มิถุนายน ของปีเดียวกัน ดีดิอุส ยูลิอานุสขึ้นเป็นจักรพรรดิโดยการซื้อการสนับสนุนจากไปรโตริอานีผู้สังหารเพอร์ทิแน็กซ์จักรพรรดิองค์ก่อนหน้านั้น ซึ่งเป็นชนวนที่ทำให้เกิดสงครามกลางเมืองระหว่างปี ค.ศ. 193 ถึงปี ค.ศ. 197 ดีดิอุส ยูลิอานุสถูกปลดจากตำแหน่งและถูกลงโทษประหารชีวิตโดยจักรพรรดิองค์ต่อมา – จักรพรรดิเซ็พติมิอัส เซเวอรัส
# วานิลลา ไอซ์
โรเบิร์ต แมททิว แวน วิงเคิล  เกิดเมื่อวันที่ 31 ตุลาคม ค.ศ. 1967 หรือเป็นที่รู้จักในนาม วานิลลา ไอซ์  เป็นแร็ปเปอร์ชาวอเมริกัน เกิดในแดลลัส รัฐเท็กซัส และโตในเท็กซัสและเซาท์ฟลอริดา เขาออกผลงานอัลบั้มแรกที่ชื่อ Hooked ในปี 1989 กับค่ายอิจิบังเรคคอร์ดส ก่อนที่จะมาเซ็นสัญญากับเอสบีเคเรคคอร์ดส ที่พวกเขานำอัลบั้มเก่ามาทำรูปแบบใหม่ภายใต้ชื่อใหม่ที่ชื่อ To the Extreme มีซิงเกิล "ไอซ์ไอซ์เบบี้" ที่ถือเป็นซิงเกิลเพลงฮิปฮอปเพลงแรกที่ขึ้นอันดับ 1 บนชาร์ทบิลบอร์ดฮ็อต 100 และยังได้รับการยกย่องว่าเป็นส่วนหนึ่งที่ทำให้เพลงฮิปฮอปได้รับการแนะนำสู่ตลาดเพลงกระแสหลัก กับกลุ่มผู้ฟังผิวขาว

ถึงแม้ว่าเขาจะประสบความสำเร็จ แต่ต่อมาเขาก็ละจากการร่วมงานกับค่ายเอสบีเค ซึ่งได้ให้เขาทำงานผลงานตลาดมากขึ้นและผลิตตีพิมพ์ข้อมูลเกี่ยวกับตัวเขาที่ไม่ได้ผ่านการเล่าเรื่องจากเขา หลังจากเขาพยายามฆ่าตัวตายโดยการเสพยาเกินขนาด เขาก็รอดตายและได้รับแรงบันดาลใจให้เปลี่ยนแนวเพลงและวิถีชีวิตของตัวเอง อัลบั้มถัด ๆ มาอย่าง Hard to Swallow, Bi-Polar และ Platinum Underground ที่ไม่ตามกระแสเท่าไหร่ มีแนวเพลงดนตรีแบบร็อก และไม่ประสบความสำเร็จด้านตารางอันดับ

 ผลงานอัลบั้ม 

 1990: To the Extreme
 1991: Extremely Live
 1994: Mind Blowin
 1998: Hard to Swallow
 2001: Bi-Polar
 2005: Platinum Underground

 ผลงานภาพยนตร์ 

 ปี เรื่อง บทบาท หมายเหตุ 1991 Teenage Mutant Ninja Turtles II: The Secret of the Ooze ตัวเอง ภาพยนตร์เปิดตัว Cool as Ice John 'Johnny' Van Owen ได้รับรางวัล — Golden Raspberry Award 2000 Da Hip Hop Witch ตัวเอง — 2002 The New Guy Music Store Employee — 2005 The Helix...Loaded Theo — 2006 The Bros. ตัวเอง —
# จักรพรรดิเอลากาบาลุส
จักรพรรดิเอลากาบาลุส หรือ เฮลิโอกาบาลัส หรือ มาร์คัส ออเรลิอัส อันโตนินัส Roman-emperors.org: Elagabalus (218-222 A.D.)   (ราว ค.ศ. 203 – 11 มีนาคม ค.ศ. 222) เอลากาบาลุสเป็นจักรพรรดิแห่งจักรวรรดิโรมันของราชวงศ์เซเวอรัน ผู้ระหว่างปี ค.ศ. 218 จนถึงปี ค.ศ. 222 เอลากาบาลุสทรงเป็นชาวซีเรียจากทางฝ่ายพระมารดา เมื่อยังทรงพระเยาว์ทรงเป็นนักบวชของเทพเจ้าเอล-กาบาลที่เมืองบ้านเกิดอีเมซา เมื่อขึ้นครองราชย์ทรงได้รับพระนามว่า มาร์คัส ออเรลิอัส อันโตนินัส ออกัสตัส “เอลากาบาลุส” เป็นพระนามที่ทรงได้รับหลังจากที่เสด็จสวรรคตไปแล้ว
# จักรพรรดิแปร์ตินักส์
จักรพรรดิแปร์ตินักส์ หรือ พูบลิอัส เฮลวิอัส แปร์ตินักส์ Roman-emperors.org: Pertinax (192-193 A.D.) (1 สิงหาคม ค.ศ. 126 – 28 มีนาคม ค.ศ. 193) แปร์ตินักส์เป็นจักรพรรดิแห่งจักรวรรดิโรมันผู้ครองราชย์ตั้งแต่วันที่ 31 ธันวาคม ค.ศ. 192 จนเสด็จสวรรคตเมื่อวันที่ 28 มีนาคม ค.ศ. 193 แปร์ตินักส์ทรงครองราชย์ได้เพียง 86 วันและทรงเป็นจักรพรรดิองค์แรกของสมัยที่เรียกว่าปีห้าจักรพรรดิ (Year of the Five Emperors)
# จักรพรรดิแตรโบนิอานุส กัลลุส
จักรพรรดิแตรโบนิอานุส กัลลุส หรือ กาเอียส ไวบิอัส แตรโบนิอานุส กัลลุส Roman-emperors.org: Trebonianus Gallus (251-253 A.D.)  (ค.ศ. 206 – สิงหาคม ค.ศ. 253) แตรโบนิอานุส กัลลุสเป็นจักรพรรดิแห่งจักรวรรดิโรมันที่ครองราชย์ในปี ค.ศ. 251 ร่วมกับจักรพรรดิโฮสติเลียน และระหว่างปี ค.ศ. 251 ถึงเดือนสิงหาคม ค.ศ. 253 ร่วมกับพระราชโอรสจักรพรรดิโวลุซิอานัส
# มหาวิทยาลัยอัลอัซฮัร
มหาวิทยาลัยอัลอัซฮัร  เป็นมหาวิทยาลัยรัฐในไคโร ประเทศอียิปต์ ซึ่งเป็นมหาวิทยาลัยที่เก่าแก่ที่สุดในอียิปต์และเป็นมหาวิทยาลัยที่มีชื่อเสียงที่สุดในการศึกษาศาสนาอิสลาม นอกจากนี้ อัลอัซฮัรยังดูแลเครือข่ายโรงเรียนที่มีนักศึกษาประมาณสองล้านคน ใน ค.ศ. 1996 มีสถาบันการสอนมากกว่า 4,000 แห่งในอียิปต์ที่อยู่ในสังกัดของมหาวิทยาลัย

รัฐเคาะลีฟะฮ์ฟาฏิมียะฮ์ก่อตั้งสถานที่นี้ใน ค.ศ. 970 หรือ 972 ในฐานะศูนย์กลางการเรียนรู้อิสลาม โดยเป็นที่ที่นักเรียนศึกษารายละเอียดอัลกุรอานและกฎหมายอิสลาม พร้อมกับตรรกะ, ไวยากรณ์, วาทศาสตร์ และวิธีการดูระยะของดวงจันทร์ ปัจจุบันเป็นศูนย์กลางของวรรณกรรมอาหรับและการศึกษาอิสลามในโลก มีการเพิ่มวิชาที่ไม่เกี่ยวข้องกับศาสนาลงไปในหลักสูตรใน ค.ศ. 1961Skovgaard-Petersen, Jakob. "al-Azhar, modern period." Encyclopaedia of Islam, THREE. Edited by: Gudrun Krämer, Denis Matringe, John Nawas and Everett Rowson. Brill, 2010, retrieved 20/03/2010: